Jānis Birks

Jānis Birks (dzimis  Rīgā) ir latviešu ārsts un politiķis. Laikā no 2007. līdz 2009. gadam viņš bija Rīgas domes priekšsēdētājs. Pārstāvējis partiju "Tēvzemei un Brīvībai/LNNK", kas šobrīd ir iekļāvusies Nacionālajā apvienībā.

 Dzīvesgājums 
Dzimis 1956. gadā Rīgā, studēja Rīgas Medicīnas institūta Ārstniecibas fakultātē, tad apguva anesteziologa-reanimatologa specialitāti. 1980. gadā sāka strādāt Gaiļezera slimnīcā, arī Rīgas 1. slimnīcā, bija pasniedzējs medicīnas skolā. No 1992. līdz 2005. gadam viņš bija Baseina slimnīcas, vēlākā Latvijas Jūras medicīnas centra vadītājs (viņš ir arī viens no tā īpašniekiem, ticis iekļauts Latvijas miljonāru sarakstos).

 Politiskā darbība 
2001. gadā Birku ievēlēja par Rīgas domes deputātu, kur viņš darbojās kā TB/LNNK frakcijas vadītājs. 2004. gadā nesekmīgi kandidēja Eiropas Parlamenta vēlēšanās. 2005. gadā atkārtoti ievēlēts Rīgas Domes deputātu, tad par domes priekšsēdētāja Aivara Aksenoka (JL) vietnieku. No 2006. gada J. Birks bija arī partijas TB/LNNK priekšsēdētāja vietnieks.

2007. gadā pēc A. Aksenoka atbrīvošanas no Rīgas mēra amata, J. Birks kā jaunās valdošās koalīcijas pārstāvi ievēlēja par Domes priekšsēdi.Par jauno Rīgas mēru ievēl "tēvzemieti" Birku TVNet Domes priekšsēdētāja amatu viņš ieņēma līdz sasaukuma beigām 2009. gadā. Pašvaldības vadītāja darbības laikā J. Birka darba stils būtiski neatšķīrās no priekšgājējiem. Dažādās pašvaldības struktūrās pret valdošajai koalīcijām lojālākiem nomainīja vadošos darbiniekus, tai skaitā amatu zaudēja iepriekšējā mēra partijas biedrs pilsētas izpilddirektors Ēriks Škapars (JL), kura vietā ievēlēja Andri Grīnbergu.

2009. gada pašvaldību vēlēšanās J. Birka pārstāvētais TB/LNNK saraksts neiekļuva Rīgas domē (pirmo reizi pašvaldībā netika ievēlēts esošā mēra pārstāvētais politiskais spēks).Visvairāk "plusiņu" Rīgas domes vēlēšanās saņēmis Ušakovs, LETA, raksts portālā TVNET , pārskatīts  Pēc šīs neveiksmes J. Birks aktīvā politikā kļuva mazāk pamanāms, tomēr 2011. gadā, kad TB/LNNK iekļāvās jaunā politiskajā partijā viņš kļuva par Nacionālās apvienības valdes locekli.Nacionālajā apvienībā būs vairāk nekā 2000 biedru Diena

Politikā darbojies arī J. Birka dēls Mārtiņš Birks, kurš tāpat pārstāvēja TB/LNNK.

 Atsauces 

Kategorija:1956. gadā dzimušie
Kategorija:Rīgā dzimušie
Kategorija:Latvijas mediķi
Kategorija:Rīgas domes deputāti (2001—2005)
Kategorija:Rīgas domes deputāti (2005—2009)
Kategorija:Rīgas pašvaldības vadītāji
Kategorija:Rīgas Medicīnas institūta absolventi
Kategorija:Ar Kņaza Jaroslava Gudrā ordeni apbalvotie